Սուեզ (ընկերություն, 1997-2008)

«**Սուեզ» բաց բաժնետիրական ընկերություն** ( կամ **Suez** **SA**), 1997-ից 2001 թվականներին հայտնի որպես` **Սուեզ-Լիոնյան ջրեր** (), առաջատար ֆրանսիական միջազգային կորպորացիա, բաց բաժնետիրական ընկերություն, որի գլխամասային գրասենյակը գտնվել է Փարիզի 8-րդ շրջանում և հիմնականում զբաղվել է ջրամատակարարմամբ, էլեկտրաէներգիայի և բնական գազի մատակարարմաբ, ինչպես նաև թափոնների կառավարմամբ։ 

Սուեզ ԲԲԸ-ը ստեղծվել է 1997 թվականին *Compagnie de Suez* և *Lyonnaise des Eaux (*Լիոնյան ջրեր) ընկերությունների միաձուլման արդյունքում։ 2000-ականների սկզբին Սուեզ ընկերությունը նաև տիրապետել է որոշ լրատվամիջոցների և հեռահաղորդակցության ակտիվների, բայց հետագայում դրանք վաճառել է։ Ըստ *Masons Water Yearbook* 2004/5-ի՝ Սուեզ ընկերությունը սպասարկում էր աշխարհի 117.4 միլիոն մարդու։ Հանրային կոմունալ ծառայությունները  2008 թվականի հուլիսի 22-ին միաձուլվել են Gaz de France- ի հետ՝ ստեղծելով GDF Suez (2015 թվականից կոչվում է Engie) էներգետիկ ընկերությունը։ Սուեզի ջրային և կեղտաջրերի կառավարման ակտիվները միավորվել են առանձին հրապարակային առևտրային ընկերության՝ Suez Environnement ընկերության մեջ։

## Պատմություն
Սուեզը (և մնում է GDF Suez-ի միջոցով)՝ աշխարհի ամենահին անընդմեջ գործող բազմազգ կորպորացիաներից մեկը, որի կորպորատիվ պատմության գիծը սկիզբ է առնում 1822 թվականին  հիմնադրումից (բառացիորեն՝ արդյունաբերությանը նպաստող հոլանդական գլխադիր ընկերություն) Նիդեռլանդների թագավոր Վիլհելմ I- ի կողմից (տե՛ս Société Générale de Belgique): GDF-ի միաձուլումից առաջ դրա ձևը գրեթե երկու դար շարունակվող վերակազմակերպման և կորպորատիվ միաձուլումների արդյունք էր: Դրա ամենավերջին անվանումը ծագել է 19-րդ դարի կեսերին Սուեզի ջրանցքի կառուցման գործում հիմնադիր մի քանի կազմակերպություններից մեկի՝ *Compagnie Universelle du canal maritime de Suez-* ի մասնակցությունից:

### Միաձուլում Gaz de France-ի հետ
2006 թվականի փետրվարի 25-ին Ֆրանսիայի վարչապետ Դոմինիկ դը Վիլպենը հայտարարել է Suez-ի և Gaz de France- ի միավորման մասին, որը կդարձներ աշխարհի ամենամեծ հեղուկացված բնական գազի ընկերությունը։  GDF-ի եկամուտը 2005 թվականին կազմել է մոտ 22.4 միլիարդ եվրո, Suez-ի 41.5 միլիարդի համեմատ։ CGT արհմիությունը միավորումն անվանել է «քողարկված մասնավորեցում»։ 

2007 թվականի սեպտեմբերի 3-ին «Գազ դե Ֆրանս»-ը և «Սուեզ»-ը հայտարարել են միաձուլման համաձայնեցված պայմանների մասին։ Գործարքը կնքվել է «Գազ դե Ֆրանս»-ի 21 բաժնետոմսը «Սուեզ»-ի 22 բաժնետոմսի դիմաց փոխանակելու հիման վրա՝ «Գազ դե Ֆրանս»-ի կողմից «Սուեզ»-ի կլանման միջոցով։ Ֆրանսիական պետությունը տիրապետում է միավորված «GDF Սուեզ» ընկերության բաժնետոմսերի ավելի քան 35%-ին։  Միաձուլման թույլտվության վերաբերյալ Եվրոպական հանձնաժողովի առաջադրած պայմանների հետևանքով, 2008 թվականի մայիսի 29-ին «Սուեզ»-ը իր բելգիական գազի մատակարար «Դիստրիգաս»-ը վաճառել է իտալական «Էնի» ընկերությանը 2.7 միլիարդ եվրոյով։  2008 թվականի հուլիսի 22-ին պաշտոնապես ստեղծվեց «GDF Սուեզ» խումբը՝ տարեկան 74 միլիարդ եվրո շրջանառություն ունեցող ընկերություն։

## Հիմնական դուստր ձեռնարկություններ
### Engie-ի մաս են կազմում

* Սուեզ Էներջի Ինթերնեշնլ – էներգիա
* Electrabel – էլեկտրաէներգիա Եվրոպայում (առաջինը Բելգիայում)
* Tractebel Engineering – միջազգային ինժեներական խորհրդատվություն
* Cofely – շենքերի ծառայություններ/հարմարությունների կառավարում։

### Սուեզի մաս են կազմում
* Սիտա — թափոնների կառավարում
* Սուեզի շրջակա միջավայր — ջուր և թափոններ
* Դեգրեմոն — ջրի և կեղտաջրերի մաքրման ճարտարագիտություն
* United Water — ջուր Միացյալ Նահանգներում, նաև Ադելաիդա, Ավստրալիա
* Grupo Agbar — ջուր և թափոններ
* «Պուրիտ» ՍՊԸ - ջրի մաքրման ընկերություն
* GE Water and Process Technologies-Ionics-Ecolochem-ZENON-Osmonics
* «Դրիպլեքս Ուոթեր Ինժեներինգ» ԲԲԸ
* «Դրիպլեքս Ուոթեր Ինժեներինգ Ինթերնեշնլ» ԲԲԸ։

## Ծանոթագրություններ

## Արտաքին հղումներ
* 

* Évolution des prix d'actions entre 1862 et 1958 Փարիզի տնտեսագիտության դպրոցի «Տվյալներ ֆինանսական պատմության համար» նախագծից

Կատեգորիա:1858 հիմնադրումներ Ֆրանսիայում
Կատեգորիա:1997 հիմնադրված ընկերություններ
Կատեգորիա:Սուեզի ջրանցք
Կատեգորիա:Ֆրանսիայի ընկերություններ